Esth.14.5 Ego audivi in libris paternis meis Domine, quoniam Noe in aqua diluvii conservasti. Ego audivi in libris paternis meis Domine, quoniam tu Abrahae in trecentis et decem octo viris, novem reges tradidisti. Ego audivi in libris paternis meis Domine, quoniam tu Ionam de ventre ceti liberasti. Ego audivi in libris paternis meis Domine, quoniam tu Ananiam, Azariam, Misahel, de camino ignis liberasti. Ego audivi in libris paternis meis Domine, quoniam tu Daniel de lacu leonum eruisti. Ego audivi in libris paternis meis Domine, quoniam tu Ezechiae regi Iudaeorum, morte damnato, et orante pro vita, misertus es, et donasti ei vitae annos quindecim. Ego audivi in libris paternis meis Domine, quoniam tu Annae petenti in desiderio animae, filii generationem donasti. Ego audivi in libris paternis meis Domine, quoniam tu complacentes tibi liberas Domine usque in finem.